
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI NEKILNOJAMOJO TURTO, ESANČIO ŠAKIUOSE, BIRUTĖS G. 2, PANAUDOS SUTARTĮ SU MARIJAMPOLĖS APSKRITIES VYRIAUSIUOJU POLICIJOS KOMISARIATU
2011 m. rugsėjo 23 d. Nr. T-159
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 13 str. 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į Marijampolės apskrities vyriausiojo policijos komisariato 2011 m. rugpjūčio 22 d. prašymą, nusprendžia:


1. Leisti dešimčiai metų atnaujinti rajono savivaldybei nuosavybės teise priklausančio nekilnojamojo turto, esančio Šakiuose, Birutės g. 2, savivaldybės turto panaudos sutartį, sudarytą 2001 m. rugsėjo 14 d. su Marijampolės apskrities vyriausiuoju policijos komisariatu:

1.1. policijos komisariato pastato (Nekilnojamojo daikto kadastro duomenų byloje Nr. 84/298 unikalus pastato Nr. 8493-8000-1019, pastato šifras – 1O2/p, bendras plotas – 263,47 kv. m);


1.2. policijos komisariato pastato (Nekilnojamojo daikto kadastro duomenų byloje Nr. 84/298 unikalus pastato Nr. 8493-8000-1020, pastato šifras – 2O2/p, bendras plotas – 406,00 kv. m);


1.3 areštinės pastato patalpų (Nekilnojamojo daikto kadastro duomenų byloje Nr. 84/298 unikalus pastato Nr. 8493-8000-1032, pastato šifras – 3O1/p, bendras plotas – 203,76 kv. m).

2. Įgalioti rajono savivaldybės administracijos direktorių sudaryti ir pasirašyti nekilnojamojo turto, nurodyto 1 punkte, atnaujintą panaudos sutartį. 

Meras                                                        

  Juozas Bertašius

